നവരാത്രിക്ക് ഇന്ന് തുടക്കം ഇക്കുറിയും പൊലിമയില്ലാതെ ആഘോഷം കണ്ണൂര് : ഈ വര്ഷത്തെ നവരാത്രി ആഘോഷത്തിന് വ്യാഴാഴ്ച തുടക്കമാവും. ഈ മാസം 15ന് വിജയദശമി വരെ നീളുന്ന ആഘോഷത്തിന് രണ്ടാം കോവിഡ് കാലമായ ഈ വര്ഷവും നിറപ്പൊലിമ ഉണ്ടാവില്ല.മിക്ക ക്ഷേത്രങ്ങളിലും പേരിനുമാത്രമായിരിക്കും ആഘോഷം. എന്നാല്, ദേവീക്ഷേത്രങ്ങളില് നടക്കാറുള്ള ആചാരാനുഷ്ഠാനങ്ങള് മുടക്കമില്ലാതെ നടക്കും. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം ഗ്രന്ഥപൂജ, വിദ്യാരംഭം തുടങ്ങിയ ചടങ്ങുകള്ക്ക് മലബാര് ദേവസ്വം ബോര്ഡ് പ്രത്യേക നിര്ദേശങ്ങള് നല്കിയിട്ടുണ്ട്. ഇതുപ്രകാരം ഗ്രന്ഥങ്ങള് ശേഖരിക്കാനും നല്കാനും പ്രത്യേക കൗണ്ടറുകള് പ്രവര്ത്തിക്കണം. പുസ്തകങ്ങള് അണുനാശനത്തിന് നടപടി സ്വീകരിക്കണം. വിദ്യാരംഭം രക്ഷിതാക്കളുടെ മടിയിലിരുത്തി വേണം ചെയ്യാന്. Also read കേളപ്പജി സ്മൃതിയില് കണ്ണൂര് മലബാറിലെ കേയി ചരിത്രവും വര്ത്തമാനവും പുസ്തക പ്രകാശനം 9ന് വാഹാനാപകടത്തില് മുഴപ്പിലങ്ങാട് സ്വദേശി മരിച്ചു കോവിഡ് പ്രോട്ടോകോള് കൃത്യമായി പാലിക്കണം. വാഹനപൂജ, പ്രസാദ വിതരണം തുടങ്ങിയവക്കും പ്രത്യേക നിര്ദേശങ്ങള് നല്കിയിട്ടുണ്ട്.പള്ളിക്കുന്ന് മൂകാംബിക ക്ഷേത്രം, ചെറുകുന്ന് അന്നപൂര്ണേശ്വരി ക്ഷേത്രം, കരിവെള്ളൂര് പലിയേരി മൂകാംബിക ക്ഷേത്രം തുടങ്ങി നിരവധി ദേവീക്ഷേത്രങ്ങളിലും ഇതരക്ഷേത്രങ്ങളിലും നവരാത്രി പ്രത്യേക പൂജകളാേടെ നടത്തിവരാറുണ്ട്.വന് ആഘോഷങ്ങളും പതിവാണ്.എന്നാല്, ഇക്കുറിയും ആഘോഷപ്പൊലിമയുണ്ടാവില്ല.